open-index/open-wikipedia-markdown huggingface dataset:
Flavonoid

Cond el termen **flavonoid** (del latin *flavus*, jald) se identifega una serie de metabolita segondare de le piante. I flavonoids i è sintetizads a parter de una molecola de fenilalanina e 3 de malonil-CoA, a travers de qella qe la se cognoss comè *via biosintetega dei flavonoids*. La strutura de bas, un sqeleter C6-C3-C6, la pœl vesser modifegada despœ de la biosintes cond vare tipolojie de modifegazion e jontazion de grup fonzionai, perqè i flavonoids i è una familia de composts diferents anca fess intra de lor, istess qe tœts i resta polifenoi solubii ind l'aiva.

## Classifegazion
I flavonoids qe i conserva el so sqeleter i se pœl classifegar segond le isomerizazion e i grup fonzionai qe i g'ha tacad in cima, in 6 class prencepai: le calcone, le flavone, i flavonoi, i flavandioi, le antocianine e i tanin condensads. Segond vergun autor, anca le aurone, presente in tante piante, le pœl vesser metide ind qella classifega qé. 
D'oltra banda, se el sqeleter al subess modifegazion, se pœl parlar allora de isoflavonoids o de neoflavonoids, qe i è anca lor derivads dei flavonoids.

## Biosintes
I flavonoids i se biosintetiza ind tœte le *piante terrestre* o embryophyta, e anca ind vergœne alge Cariophyta, e istess qe tœte le specie le condivid la via biosintetega central, le g'ha una variabilitaa granda ind la composizion qimega dei so prodots finai e ind i meacanism de regolazion de la so biosintes, donca la composizion e concentrazion de flavonoids l'è variabila fess segond la specie e ind risposta a'l ambient.
I flavonoids i è sintetizads ind el citoplasma, e quand qe la cellula i ha faits su, i ven salvads ind i vacuoi cellular. 

## Fonzion
I flavonoids i g'ha tante fonzion; prexempe, i è responsaboi de la resistenza de le piante a la foto-ossidazion de la lux ultravioleta del sol, i tœl part a'l trasport del ormon auxina, e se cred qe i fonziones comè defesa denants del erbivorism. Una fonzion importanta l'è anca l'atrazion dei impollinizador, a travers del color o del odor qe i ge da a la pianta o ai so fior.
I flavonoids i se cognoss assee perqè i g'ha ativitaa biolojega anca in sul vesser uman, qe ia assorbess cond la consumazion de vejetai; i flavonoids i pœl hver-g ativitaa antimicrobega, anticancerijena, i sbassa le possibilitaa de hver-g problema de cœr, e oltre anc'mò.  I è cognossids anca dei coltivador de le piante ornamentai, qe i manipola l'ambient de le piante per volzar la concentrazion de flavonoids qe i ge da el color a foie e fior.
Gendarmeria

La **gendarmeria**, o anca **giandarmaria**, a l'è 'na forza de polizia a ordinament militar.

A l'è tipicament doperada per controllà i frontee, i zon rurai e de campagna e de tutela de l'orden publegh indova necessari.

## Riferiment
*Gendarme - Treccani

## Alter progett

## Vos corelaa
*Polizia militara
*Trupp intern
Automa a stat finii

On **automa a stat finii** (**FSM**, de l'ingles **Finite-state machine**) a l'è on automa che l'è in on daa moment t in d'on stat ben precis scernuu in d'on numer finii de stat. El stat el pò cambià in risposta a di input esterni.

Ona FSM l'è definida de 'na lista di sò stat, el sò stat inizial e i condizion per ògni transizion. Pòden vèss sia deterministegh sia minga deterministegh.

El comportament di automa a stat finii a l'è visibil in tutta la vita quotidiana, per esempi in di macchinett de vendita, indova i stat a hinn definii di moned mittuu dent, in di ascensoeur, indova i stat a hinn definii di pian scernuu di passegee, i semafer o i bogin a combinazion.

## Esempi
### Tornell
On esempi semplis de macchina a stat a l'è 'n tornell, che 'l se podaria vedè 'me macchina a du stat: Bloccaa e vert, che 'l permett de girà la sbarra e passà. La macchina, tipicament bloccada, in risposta a 'n input estern, 'me che 'l pò vess el mett de 'na moneda o de 'n biliett, la passa al stat vert, per poeu tornà a quell bloccaa quand che la sbarra la gira.

### Macchinetta
On esempi pussee compless a l'è quell de 'na macchinetta di snack e bevand. Per esempi, 'na macchina che a 50 sghei la fa el caffe, la da minga el rest e la supporta domà moned de 10 e 20 la gh'avarà on stat de partenza zero, di stat 10, 20, 30, 40 e 50.

I stat a hinn:

Per ona macchina a stat finii a gh'è mìnga differenza in sul rivà a 'n stat, a l'è donca istess per la macchina se 'l 50 el riva de 30+20 o de 40+10.

### Parità di cifer
Ona macchina a stat finii che la conta i cifer de 'n numer e la dis se hinn pari o dispari a l'è assee fazil de realizzà e l'è possibil fàlla domà cont su stat, degià che 'l 0 a l'è consideraa pari.

'Sta macchina la podaria semplicement cambià de stat ògni voeulta che la incontra 'na cifra e 'na voeulta finii el numer comunicà el sò stat.

#### Esempi
##### 10

El stat final a l'è che el numer di cifer a l'è pari.
##### 123

El stat final a l'è che el numer di cifer a l'è dispari.

## Implementazion
### Hardware
'Na macchina a stat finii la se pò implementà in d'on circuitt digital cont di controller programmabil o anca cont di port logich e di flip-flop e di relè. De facc gh'è de besogn de 'n register per salvà el stat corrent, de la lògica combinatoria che la determina el cambi de stat e 'l resultaa final. L'esempi pussee classich a l'è quell del controller de Richards.

### Software
A l'è possibil simulà via software 'na macchina a stat finii cont tucc i lenguagg Turing complett: On esempi de software che 'l fa ampi us del concett de macchina a stat finii a hinn i parser, doperaa soratutt di compilator.

## Riferiment
*Automa a stati finiti 

## Vos corelaa
*Macchina del Turing
*Macchina a stat astratt
*Lenguagg recorsivament enumerabil
*Diagramma de stat
Adenosina trifosfad

L**'adenosina trifosfad** (**ATP**) l'è un compost organeg complex qe al mena enerjia per tirar inants tants process ind le cellule vivente, comè prexempe la contrazion dei muscoi, la propagazion del impuls nervos o la sintes qimega. L'ATP la se cata ind tœte le forme de vita, e se dix de spess qe l'è la "moneda" del trasferiment de enerjia intracellular. Quand qe l'è consumada ind i process metaboleg, la se convert ind adenosina difosfad (ADP) o in adenosina monofosfad (AMP). Cond olter process l'organism l'è bon de rejenerar la ATP, e la se pœl insé doprar torna per di olter process qe i g'ha bexogn de enerjia. L'è anca un precorsor del DNA e del RNA, e l'è doprada 'mè coenzima.
Del pont de vista bioqimeg, l'ATP l'è classifegada comè un nucleosid trifosfad, che vœl dir qe g'è denter tre components: una base nitrœjenosa (adenina), el zœqer ribosa e el trifosfad.
Bacteria

I **bater** i è una tipolojia de cellule biolojege. I fa part del grand domine dei microrganism procarioteg. De solet i è long poc micrometer, e i pœl hver-g tante forme diferente, qe le va de le sfere a le pertege a le spirai. I bater i è staits intra le prime forme de vita qe i è comparide in sœ la terra, i g'è anc'mò ind squase tœts i lœg. Vergun bater i viv in relazion simbiotege o parasitege cond piante o anemai. I plœ tants bater i è gnanc'mò staits caraterezads, e doma la metaa dei phyla batereg i g'ha specie qe se pœl far vegner sœ ind laboratore. El stude dei bater l'è ciamad bateriolojia, e l'è part de la microbiolojia.
Ada Lovelace

La **Ada Lovelace** (**Augusta Ada Byron**, Londra, 10 dicember 1815 - Londra, 27 november 1852) a l'è stada 'na matematega inglesa, programmatris de la macchina analitega del Charles Babbage.

In tra i sò algoritmi ghe 'n era vun per generà i numer de Bernoulli, consideraa el primm a vèss pensaa esplicitament per on computer.

A l'éra fioeula del poetta Lord Byron e de la matematega Anne Isabella Milbanke.

## Vos corelaa
*Algoritm de l'Ada Lovelace per i numer de Bernoulli
*Donn in l'informatega
Mar de Marmara

Ol **mar de Marmara** (ind la Antigitaa: **Propontida**) (in turc: *Marmara Denizi*, in grec modern: Θάλασσα του Μαρμαρά, in grec antig Προποντίς) l'è un mar qe al separa l'Europa de l'Asia. L'è serrad del streit dei Dardanei (col qual al comunega cond el mar Egee) e del Bosfor (vers ol mar Neger).

## Riferiments
*
Alojen

I **alojen** i è i element qimeg del grop 17 de la tavola periodega.

* Fluoro;
* Cloro;
* Bromo;
* Iodio;
* Àstato.

I alojen i g'ha la tendenza a robar un eletron per impienesser completalment el so livell enerjeteg plu de fœra, cond la formazion de un anion.
Del pont de vista del comportament qimeg, i reajess cond i metai alcalin o alcalin terros per formar sai ioneg.
Ind natura i se cata ind forma de molecole diatomege, çoè faite sœ de duu atom, a stait fiseg diferent segond la so massa atomega:
*gas: F2 e Cl2;
*liqued: Br2;
*soled: I2.
Ipercomputazion

L**'ipercomputazion**, anca **Super-Turing**, a l'è el modell teòrich de calcol che 'l pò dà di output che hinn no di fonzion calcolabil de 'na macchina del Turing. Per esempi on sistema bon de risolv el problema de la fermada o l'Entscheidungsproblem in di assioma de Peano el sarìa ipercomputazion.

Al dì d'incoeu el se sa minga se l'è possibil avègh di modèj de calcol sora quell de la macchina del Turing: Per esempi el Martin Davis, vun di important studios de 'sta materia, el pensa che la sia on mitt.
Palazz Marin

El **Palazz Marin** (italian: *Palazzo Marino*) a l'è on palazz del center de Milan, miss in tra la piazza de San Fedee e la Piazza de la Scala.

Faa su in del 1557-1563, a l'era propietaa del bancher genoves Tomas Marin, per poeu passà in di man de la ministrazion de la citaa. A partì del 1861 a l'è la sede del muncipi de la citaa, oltra che del consili comunal. A partì del 1873 l'ha cognossuu di progett de restavor.

A l'è doperaa, per estension, per ciamà la ministrazion de Milan e 'l Sindegh.

## Riferiment
*Palazzo Marino - Comune di Milano 

## Alter progett
Palazz de Cort

El **Palazz de Cort** (ciamaa cognossuu 'me *Palazz in Brovett Vegg*; in italian: *Palazzo Reale*) a l'è on palazz del center de Milan, in de la piazza del Domm.

Per secoii a l'è staa el center del governa de la citaa: l'è staa la residenza di duca, di governador spagnoeu e austriegh, del vis-re del Regn d'Italia napoleonegh e de quell del Lombard-Venet. Fina al 1919 a l'era staa ona residenza anca di re d'Italia, per poeu passà in di man de la ministrazzion comunal. 

L'è staa faa su in del Medioev, ma incoeu el gh'ha on aspett neoclassegh, dovuu al restavor faa del Giuseppe Piermarini a partì del 1773: del palazz vegg el resta apena el campanin de la gesa de San Gotard in Cort.

Al dì d'incoeu, dent a gh'è part di collezion del Gran Musee del Domm de Milan e del Musee del Noeuvcent, lu midemm l'è 'n musee, de art e de la reggia che l'era, l'è sede anca de moster artistegh e olter event colturai.

## Alter progett

## Vos corelade
*Palazz Noeuv (Milan)
Palazz Noeuv (Milan)

El **Palazz Noeuv** (italian: *Palazzo delle Scuole Palatine*) a l'è on palazz milanes che 'l se troeuva in tra la Piazza di Mercant e i Oreves.
L'è staa ciamaa inscì per fà distinzion cont el Palazz Vegg. L'è staa faa su ai temp di Viscont, anca se poeu l'ha cognossuu di restavor cont el passà di secoi (soratutt in del Vottcent). El se troeuva arent al Palazz de la Reson.

## Alter progett
Gesa del Casorett

La **Gesa del Casorett** (ofizzialment in italian: *chiesa di Santa Maria Bianca della Misericordia* e in manera pussee informal *Abbazia di Casoretto*) a l'è ona gesa romanega de Milan.
La se troeuva in del quarter del Casorett (giamò frazzion de Lambraa), a nord-est del center. A l'è stada tirada in pee (in stil romanegh) in del Quattercent, al post d'on gesioeu che gh'era lì prima. Del 1406 al 1772 a l'è staa anca on monestee di canonegh regolar.

## Alter progett
Maconagh

**Maconagh** (*Macconago*) a l'è ona localitaa de campagna in del comun de Milan.
El se troeuva arent a *viale Ripamonti*, in de la periferia meridional de la cittaa.
Fina al 1841 a l'era on comun indipendent, che l'era dent a la Piev de San Donaa.
In del '41 l'è staa taccaa al Vigentin, e de lì poeu in del 1923 l'è andaa denter a Milan.
## El castell
A Maconagh a gh'è vun di trii castei de Milan: on temp el partegniva a la fameja Posterla, per poeu borlà in ruvina per on quai secol. Al dì d'incoeu l'è in di man de la fameja Feree Gavana, e l'è drovaa per ospità zerimoni e event.

## Varda anca
* Castell de Maconagh
San Grigoeu (Gravedona)

**San Grigoeu** (cognossuu anca 'me *Rumm*; *Consiglio di Rumo* in Italian) l'è ona frazion del comun de Gravedona, comun de la Provincia de Comm. El gh'ha ona popolazion de pressapoch 1200 abitant (dato del 2010).
El paes al se troeuva in su la sponda de dritta del torrent Lir e a quella de mancina del Lagh de Comm, al confin con la Provincia de Lecch (comun de Coligh) e cont el canton svizzer di Grison (comun de Rorè).

Fina al 2011 l'è staa on comun indipendent.
## Vos correlaa
* Gravedona
* Germasin
## Riferiment
San Grigoeu (Milan)

**San Grigoeu** (italian: *San Gregorio Vecchio*) a l'è ona cassina de Milan.
La se troeuva in de la periferia nord-est de Milan (municipi 3).
Fina al 1841 a l'è staa on comun indipendent, che l'era dent a la Piev de Segraa.
Dopo vess staa taccaa a Lambraa, in del 1923 a l'è andaa dent a Milan.
Gesa de San Cristofen (Milan)

La **gesa de San Cristofen** (italian: *Chiesa di San Cristoforo sul Naviglio*) a l'è on gesioeu de Milan.

El se troeuva in su la riva del Navili Grand, a sud-ovest del center de la cittaa.

La gesa a l'è vun di pont pussee pitoresch de la riva del Navili. Insemma a la Gesa de l'Incoronada a l'è vuna di "ges dobbi" de Milan.

## Storia
In realtaa San Cristofen l'è faa de dò ges, vuna taccada a l'oltra. La pussee veggia l'è quella a senistra, anca se sa pocch de la soa storia. El par che l'è stada fada in del secol XIII, e che in quell adree gh'hann mettuu su el portal gotegh e 'l roson. Arent al gesioeu a gh'era anca on ospedaa per i pelegrin.
La gesa pussee noeuva l'è stada fada in del secol XV, e in principi l'era ona capella voruda del duca Gian Galeazz Viscont per on vod a San Cristofen, che se diseva che l'aveva liberaa Milan de la pesta.

## Alter progett

## Vos corelaa
*San Cristofen (rion de Milan)
Gesa de la Pas (Milan)

La **Gesa de la Pas** (italian: *Chiesa di Santa Maria della Pace*) a l'è ona gesa catolega de Milan.
La se troeuva in su la *strada del [[Foppon de Milan|Foppon]]* (it. *via San Barnaba*), minga lontan de Porta Tosa e ai spall del Tribunal.
A l'è stada fada su in del 1476 e fenida in del 1497. In del 1805 a l'è stada desconsacrada, e l'è staa inscì fina al 1906.
In del 1967 l'è passada in di man de l'Orden Equester del Sant Sepolcher, che l'è anmò el sò propietari.
La gesa la pò vess visitada domà el primm giovedì d'ogni mes.

## Alter progett
Bicocca (Milan)

La **Bicocca** (istess in italian) a l'è on quarter de Milan, che 'l se troeuva in de la periferia nord de la citaa (municipi 9), in su la strada che la va invers a Sest San Gioann.
La se ciama inscì per via de la Bicocca di Arzimbold, ona villa de campagna de quella fameja nobila milanesa. In del 1522 gh'è staa faa ona batalia in tra frances e spagnoeu.
Fina al 1841 a l'era on comun indipendent, per poeu vess taccada a Ninguarda (e donca a Milan in del 1923).
Al dì d'incoeu a l'è famosa perchè gh'è l'Universitaa de la Bicocca e i stabiliment Pirell.

## Varda anca
* Universitaa de la Bicocca
* Batalia de la Bicocca
* Bicocca di Arzimbold
Cà Noeuva (Milan)

La **Cà Noeuva** (italian: *Casa Nova*) a l'è ona cassina milanesa.
Al dì d'incoeu la se troeuva dent in del Parch Forlanini, in de la periferia oriental de Milan.
Fina al 1841 a l'è stada on comun indipendent, che l'era dent a la Piev de Segraa.

Poeu dopo l'è stada ona frazzion de Lambraa, e in del 1923 l'è stada taccada a Milan.
Gesioeu de Novaa

El **Gesioeu** (italian: *oratorio dei Santi Nazario e Celso*) a l'è on oratori che 'l se troeuva in del coeur del paes de Novaa, in provincia de Milan.
A l'è staa faa su in del Cincent, e dent a gh'è ona pala del princippi del Ses'cent, con scià la Madona e i sant Nazari e Cels.
Gesioeul de San Giovann (Setim)

El **Gesioeul de San Giovann** (italian: *oratorio di San Giovanni Battista*) a l'è un oratori che 'l se troeuva ai Cassinn d'Olona, frazzion de Setim.

Quell gesioeul chì a l'è stad fad su in de la metà del Quatercent, e consacrad in del 1468, se pensa 'me capella privada del Paol Mantegazza. Descovert ancamò cont el proget del gamba de legn in del 1879, a l'è trovad in bone condizzion e se scerniss donca de sbatél no sgiò e de fà devià el tramvai, fina a deciarà el gesioeul un monument nazzional.

A l'è piena de afresch del '400 con varie scene religiose, la pussee importanta la crocifission, e el so stil a l'è quell tardo-gotegh lombard, cont un quai element toscanegiant.. La depend, al dì d'incoeu, de la gesa de San Giovann Batista, che l'è no lontana..

## Referenz
Gesetta de Sant'Anna (Brughee)

La **Gesetta de Sant'Anna** (italian: *chiesa di Sant'Anna in San Damiano*) a l'è on gesioeu che 'l se troeuva a San Damian, frazzion de Brughee.
A l'è stada fada intorna a la segonda metaa del Settcent, in sui ruvinn de on gesioeu pussee vegg dedicaa ai sant Cosma e Damian.

## Ligamm de foeura
*''Comune di Brugherio: le chiese'' 

## Alter progett
Gesa Veggia (Bagg)

La **Gesa Vèggia** (dedicada ofizzialment a Sant Apollinar, ma ciamada inscì per sconfodes nò con la gesa modèrna cont el medesim nòmm) l'è ona gesa de Bagg, fada-sù in l'ann 1000 circa, fòrsi in su i rèst de 'n tempio pagan, cont ona donazion del papa Lissander II e a longh proprietà de la familia de Bagg.

In del 1628 a l'è elevada a parròcchia del Federigh Borromee.

Pericolanta, a l'è stada restaurada del tutt in del 1875. Tra el 1938 e 'l 1942 Bagg el crèss de popolazion e comincia la costruzion de 'na noeuva Gesa intitolada semper al Sant Apollinar.

## In la coltura popolar

La Gesa a l'è famosa perchè se dis che 'l sò orghen, che incoeu el gh'è debon, el fuss dissegnaa in sul mur già che l'era 'na pròppi ona pòra gesa. *Andà a Bagg a sonà l'òrghen* a l'è diventaa donca 'n invit a fà 'n quaicòss de impossibil, tant 'me "andà a scoà el mar". A bon cunt, però, el se sa minga se l'è 'na stòria vera o domà 'na leggenda popolar: Incoeu l'òrghen el gh'è, restauraa in del 1875.

## Alter progett

## Riferiment
*Chiesa Vecchia di Baggio
*Va a Bagg a sonà l'òrghen
Gesa de Sant Antoni

***[[Gesa de Sant Antoni (Biaa)|Gesa de Sant Antoni]]** (*chiesa di Sant'Antonio Abate*) a Biaa (MI).
***[[Gesa de Sant Antoni (Galaraa)|Gesa de Sant Antoni]]** (*chiesa di Sant'Antonio Abate*) a Galaraa (VA).
***[[Gesa de Sant Antoni (Milan)|Gesa de Sant Antoni]]** (*chiesa di Sant'Antonio Abate*) a Milan.
Gesa de Sant Antoni (Galaraa)

La **Gesa de Sant Antoni** (italian: *chiesa di Sant'Antonio Abate*) l'è on gesioeu che 'l se troeuva in del center storegh de Galaraa, in de la Provincia de Vares.
L'è stai fai su in de la segonda metaa secol XVIII, in sul post indè che gh'era giamò on oratori dedicaa a l'istess sant.
Al dì d'incoeu la gesa a l'è on poo schisciada in mez a di cà pussee moderni e pussee grand.
Gesa de San Vitor (Verbania)

La **Gesa de San Vitor** (con la prononzia local: *gesa did San Vitor*; italian: *basilica di San Vittore*) a l'è la gesa pussee importanta de Intra, in de la cittaa de Verbania. Già che San Vitor a l'è 'l patron de tutt la cittaa, al dì d'incoeu la gesa a l'è quella pussee importanta de tutt Verbania.
## Referenz
FIFA

La **FIFA** (pron. /ˈfifa/, acronem de *Fédération Internationale de Football Association,* frances per "Federazion Internazionala dei Associazion de Folber") a l'è l'organizazion e el corp aministrativ internazional del folber, del futsal e del folber de spiaggia.

## Ligam de fœura
*  ''fifa.com'' - Sit ofizial
ASCII

**ASCII** (*American Standard Code for Information Interchange*) a l'è 'n sistema per la codifega di caratter publegaa de l'ANSI in del 1968.

Ogni caratter ASCII a l'è reppresentaa de 7 bit, gh'hinn donca 128 caratter ASCII de che 95 che se pòden stampà.

## Vos corelaa
*Extended ASCII
*UTF-8
Castagnee (Milan)

El **Castagnee** (italianizaa in *Castagnedo*) a l'era ona cassina milanesa che la se trovava foeura di Bastion, a sud-est del center.
La se trovava in sul canton tra *via Tertulliano* e *via Toffetti*. El par che l'era ligaa a la parocchia de Calvairaa.
De la cassina a ghe resta pu negott, foeura che 'l gesioeu de Sant'Anna, che però incoeu l'è tutt quattaa de l'ergna e l'è curaa propi per nient.
Tajee

**Taje** (italianizaa in *Taliedo*) a l'era ona cassina milanesa, intant che adess a l'è on quarter de Milan.

El se troeuva in su la *via Mecenate*, in de la periferia oriental de la cittaa (municipi 4).

Fina ai principi del Noeuvcent a l'era ona zona de cassinn e ortaj, minga lontan de Malnoè e de Linaa. Tajee el ciappa el sò nomm di tej (cf. anca Rogoree, Nosee...), che on temp ai cresseven in de la zona. Prima de fenì denter a Milan, a l'era in del comun di Corp Sant.

In del 1901 Tajee l'è scernii come sit per fà su di hangar per i reoplan, e poeu g'hann mettuu la fabrica de la Caproni. In 'sta manera el borgh l'ha cambiaa tutt el sò aspett, e cont el temp a l'è vegnuu on quarter periferich de Milan.

Al dì d'incoeu i casoni vegg de la Caproni hinn doperaa comè studi de la RAI.
Gesa de San Vitor

***[[Gesa de San Vitor (Milan)|Gesa de San Vitor]]** (*basilica di San Vittore al Corpo*), a Milan.
***[[Gesa de San Vitor (Vares)|Gesa de San Vitor]]** (*chiesa di San Vittore*), a Vares.
***[[Gesa de San Vitor (Verbania)|Gesa de San Vitor]]** (*basilica di San Vittore*), a Verbania.
Senavra (Milan)

La **Senavra** (istess in Italian) l'è on edifizzi de Milan, che al dì d'incoeu el se troeuva in *Cors [[22 de marz]]*.
El sò nomm el vegn de la corruzion del latin *Sanctus Petrus in *'scæna aurea**'.
L'è staa faa sù di Gesuita in del 1600 in d'on sitt che al temp l'era foeura de Milan e che prima l'ospitava la villa del Ferrante Gonzaga, governador spagnoeu de Milan. El serviva 'me loeugh de villeggiadura in mezz al verd de la campagna milanesa.
In del 1774 l'imperadris Maria Teresa l'ha faa vegnì on manicomi per i pover e sotta el regn del Giusepp II l'è staa sequestraa a la Gesa.
La Senavra l'è stada on manicomi fina al 1927, quand che l'è stada sostituida de on alter sitt, e l'è stada venduda al comun.
Incoeu inveci arent a la Senavra la se troeuva la parrocchia de la gesa del *Preziossisim Sangh del Noster Signor Gesù Crist*, fada sù in del 1959.
On temp *vess vun de la Senavra* l'era sinonim de *vess on matt*.

## Font
*el sitt de la Senavra 
*Eugenio Restelli, *A Milano si dice così* (a cura de Cesare Comoletti), pag. 98, ed. Libreria Milanese.
Basilega de San Peder

La **[[Basilega]] de San Peder** (latin: *Basilica Sancti Petri*) l'è la giexa principala del catolicesim. L'è situada in Vatican, in su la riva dreita del Tever, e la so façada la se derv in su piaza San Peder. L'è la plu granda dei quater basilege papai a Roma, de spess descrivida comè la ciexa plu granda del mond. La g'ha ol tronn e la tomba de San Peder.

L'è staita costruida intra ol 1506 e 1626 in sui rovine de l'antiga basilega del IV secol.

## Riferiments
*  

## Ligam de fœra
* Sit ofiçal
Carlo Calenda

El **Carlo Calenda** (Roma, 9 april 1973) l'è 'n politegh e dirigent de impresa italian, minister del desvilupp economegh dal 10 de magg 2016 al 1 de giugn 2018, in di governi Renzi e Gentiloni.

L'è staa dal 2013 al 2015 in la Scerna Civega e dal 2018 al 2019 in del Partii Democrategh. El fonda poeu in del 2019 Azion, dòpo vesses candidaa in del moviment Semm Europee in di elezion europee.

## Alter progett
Orgenei citoplasmateg

Ind biolojia cellulara, se definess comè **orgenell** una subunitaa specializada qe la sta denter una cellula, e qe la g'habes una fonzion specifega. El nom orgenei al ven fœra del idea qe qelle struture qé i è part de una cellula, comè i orgegn i è parts del corp del om. I organei i pœl vesser identificads a'l microscope, e purifegads cond el frazionament cellular.
I orgenei i g'è sies ind le cellule eucariotege qe procariotege, ma qei procarioteg i è ind jeneral de manc, plu semplex e senza membrane ind toren. Dei tants orgenei qe g'è ind una cellula, vergun (comè el nucli o el sistema del Golgi) i è tipegament de soi, menter qe i olter (comè i mitoconder, i cloroplasts, i perossisoma e i lisosoma) i pœl vesser tants fess, anca centener o mier.
Intra i prencepai orgenei de le cellule eucariotege g'è:
***[[nucli (biolojia)|Nucli cellular]]**: l'è el center de informazion de la cellula, al g'ha denter i cromosoma e l'è el lœg indov qe se fa squase tœta la replegazion del DNA e la sintes del RNA. El nucli l'è sfereg e l'è separad del citoplasma de una membrana dobia.
***[[Mitoconder]]**: i fa sœ l'enerjia per la cellula; i è orgenei qe i è bon de auto replegar-s per division binaria; i g'ha un DNA so de lor. I mitoconder i è importants fess perqè denter de lor sœced la respirazion cellulara, cond jenerazion de enerjia per fosforilazion ossidativa, indov qe la se forma la adenosina trifosfad.
***[[Cloroplast]]**: istess qe i mitoconder, i se auto replega e i g'ha un DNA so de lor. Ind i cloroplast, qe i se cata doma ind le piante e ind le alge, sœced la fotosintes clorofilliana, indov qe l'enerjia de le spere del sol le se dopera per far sœ i carboidrads.

***[[Reticol entoplasmateg]]**: el reticol endoplasmateg l'è una red de trasport per le molecole, qe al ie mena de ça e de là ind la cellula. Al g'è in do forme: el RE rugos, indov qe al g'ha tacad in su la superfix i ribosoma, qe despœ de hvid fait sœ le proteine al ie bat denter del reticol, e el RE liss, indov qe al ge i ha miga.
***[[Sistema del Golgi]]**: la fonzion primaria de qell sistema qé l'è qella de processar e impaqetar sœ le macromolecole compagn de le proteine e dei lipids qe i se sintetiza ind la cellula.
***[[Lisosoma]]** e **[[perossisoma]]**: i lisosoma i g'ha denter i enzima dijestiv, e i perossisoma i pœl bater fœra dei toseg (perossids).
***[[Centrosoma]]**: i centrosoma i è i organizador del citosqeleter; i fa sœ i microtubol de la cellula e i direziona el trasport a travers del reticol endoplasmateg e del aparad del Golgi. I è fondamentai per la division cellulara.
***[[Vacuol]]**: i vacuoi i ciapa denter i prodots de scart e qei delle piante i salva l'aiva. I è descrivids despess comè spaze impienid de liqued, cond intoren una membrana. I vacuoi de piante e fonj i è de solit plu grands de qei de le cellule anemai.
Camp (agricoltura)

In agricoltura un **camp** l'è una zona de terra, serrada o verta, dovrada per la coltivazion, per ol pascol del bestiam o per la rotazion dei colture, ind la quala ol camp al pœl vesser anc miga coltivad o arabel.
Agricoltura

L**'agricoltura** (del latin *agricultura*) l'è l'insema dei ativitaa economege qe i g'ha per ojet la coltivazion de la terra per otegnir dei prodots utei (sovertut de mangiar) per l'om e ol bestiam. Ind el setor agricol l'è despess metid anca ol levament e ol pascol. L'è vun dei fondaments de l'economia tradizionala.

## Riferiments
*
Stat (informatega)

El **stat** de on sistema informategh a l'è 'n informazion, o l'insemma di informazion, doperaa de 'n programma per regordà di event accaduu in precedenza.

Di esempi a hinn, in d'on menu, la scerna de l'utent che la permètt al sistema de savè la schermada de dervì oppura, in d'ona macchina del caffee, la scerna de l'utent che la modifega el nivell de sucher.

## Vos corelaa
*Automa a stat finii
Basilega

Una **basilega** l'era un edifici publeg de l'antiga Roma, a pianta retangolara, cond una navada centrala plu granda e dei oltre minore in banda (d'ordinare do o quater), separade de colone.

Col rivar del Cristianesim comè relijon de Stat, i so lœg de cult i ha cernid una forma arqitetonega compagna, qe po l'è deventada un nœv stil, con tre o cinq navade e, d'ordinare, un absid finala.

In fin, l'è deventad un titol canoneg, qe al da particolar privilej ai ciexe qe al le  ciapa.

## Riferiments


## Olter projets
Injegneria

L**'injegneria** (del latin *ingenium*) l'è l'insema dei studi e dei tecnege qe i aplica i cognossenze scientifege (per esempe de la fisega, de la qimega, etc), jontade ai tecnolojie disponibele per resolver dei problema e realizar dei œvre (mecanege, edile, etc). Per estension, l'è dovrad anca ind i olter domini (per esempe injegneria informatega, jestionala, etc).

## Riferiments
*
Franzesch Ironem Cori

El **Franzesch Ironem Cori** (it.: *Francesco Girolamo Corio*; Milan, 21 de settember del 1713 - Biaa, 17 de marz del 1796) a l'è staa on nodar e poetta milanes.
## Biografia
Terz de quatter fioeu del sur *Isepp Antoni Cori* (de fameja biegrassina), l'ha faa l'istessa profession del pader, cioè el nodar, e l'ha ciappaa anca el titol de *causidegh*.
L'ha eserzitaa a Milan e a Biaa, fina al 1789. In quell ann l'è andaa in pension e l'è tornaa a viv a Biaa, indè che l'è mort sett agn adree.
## Oeuver

Arent a l'ativitaa de nodar, el Cori l'è staa anca on autor de poesii in milanes: nissuna de quest a l'è stada publicada quand che l'era viv, ma hinn staa ritegnuu degn d'atenzion de tanti studios. In de la soa produzzion (fada soratutt de poemett e sonett) la sbilza foeura per importanza la *Istoriella d'on fraa cercott*, che forsi l'ha ispiraa el *Fraa Zenever* del Carlo Porta.
El par che la pupart di sò componiment el vaga dataa in tra el 1780 e 'l 1789, cont ona quai ecezzion: per esempi, el poemett *Meneghin in campagna* el par che 'l sia staa scrivuu intorna al 1751, e mandaa come *bosinæda* a di amis.

## Bibliografia
* Franzesch Cherubin, ''Collezione delle migliori opere scritte in dialetto milanese. Vol. IX'', Milan, Pirotta, 1817.
* Ferdinando Fontana, *Antologia milanese*, Milan, 1915.
* Franzesch Ironem Cori, *Poesie milanesi e toscane* (a cura del Franco Brevini), Milan, All'insegna del pesce d'oro, 1988.
* Claudio Beretta, *Letteratura dialettale milanese*, Milan, Mursia, 2003.
## Interprogèt
* Francesco Girolamo Corio

** Ai poetta che scriven su la mort de Maria Teresa
** Descrizion d'ona villeggiatura ciamada El Rogoree
Luigi Marco Bassani

El **Luigi Marco Bassani**  (Hinsdale, 30 magg 1963) l'è on storich di dottrinn politegh italian.

## Biografia
El s'è laureaa a Pisa dopo avè studiaa in tra Pavia, Boston e Berkeley, indova che l'ha studiaa soratutt la tradizion americana e l'ha partecipaa al dibattit in sul federalism, tant de deventà collaborator del Gianfranco Miglio. L'è professor de Storia di Dottrinn politegh a la facoltà di Scienz Politegh, Economegh e Sociai de l'Università di Studi de Milan.

## Bibliografia
#### Liber
* *Contro lo Stato nazionale. Federalismo e democrazia in Thomas Jefferson*, Bologna, Fenicottero, 1995
* (con William Stewart e Alessandro Vitale), *I concetti del federalismo*, Milano, Giuffrè, 1995.
* *Il pensiero politico di Thomas Jefferson*, Milano, Giuffrè, 2002.
* *Thomas Jefferson. Un profilo intellettuale*, Guida, Napoli, 2002.
* *Marxismo e liberismo nel pensiero di Enrico Leone*, Milano, Giuffrè, 2005.
* *Dalla Rivoluzione alla Guerra civile. Federalismo e Stato moderno in America, 1776-1865*, Soveria Mannelli, Rubbettino, 2009.
* *Liberty, State, and Union: The Political Theory of Thomas Jefferson*, Macon, GA, Mercer University Press, 2010.
* *(con Alberto Mingardi) Dalla Polis allo Stato. Introduzione alla storia del pensiero politico,* Torino, Giappichelli, 2015.
* *Repubblica o democrazia? John C. Calhoun e i dilemmi di una società libera*, Torino, IBL libri, 2016.

#### Articoi
* "Jefferson, Calhoun and States' Rights: The Uneasy Europeanization of American Politics", *Telos*, inverno 1999, pp.&nbsp;109–154.
* Life, Liberty and ...: Jefferson on Propery Rights, *Journal of Libertarian Studies*, 18, inverno 2004, pp.&nbsp;31–87.

#### Traduzion
* Allen Buchanan, *Secessione*, Milano, Mondadori, 1994.
* Murray N. Rothbard, *L'etica della libertà*, Macerata, Liberilibri, 1995.
* Albert Jay Nock, *Il nostro Nemico, lo Stato*, Macerata, Liberilibri, 1995.
* Daniel J. Elazar, *Idee e forme del federalismo*, Milano, Edizioni di Comunità, 1995.
* Benjamin Constant, *Conquista e usurpazione *, Torino, IBL libri,2009.
Maqina

Una **maqina** (del latin *machina*, a travers ol grec μαχανά) l'è un insema de orgen mecaneg jontads in manera de voltar dei forze motrix per far, cond o senza ol controll d'un operator, vun o plu lavorar specifeg, per realizar un obietiv.

I pœl vesser classificade per scop (maqina agricola, scavadora, etc) opur per l'enerjia dovrada (maqina eletriga, idraulega, etc).

## Rifieriments
*
Paltò

El **paltò** (del frances *paletot*) a l'è 'n soprabit pesant doperaa per protegés del fregg, faa despess de lana.

El paltò a l'è mìnga modelaa in sul fisegh de la personna e l'è donca despess largh e 'l se mett tipicament sora de la giacca.

## Vos corelaa
*Giubbott
*Montgomery (vestii)
Memento mori

***Memento mori*** l'è una locuzion latina qe la vœl dir *"Regordes qe ta g'heet de mœrer"*.

## Storia
L'era dovrada ind el cristianesim medieval, per far capir la vanitaa de la veta mortala in su la Terra in contraposizion a qella eterna despò de la mort. La g'ha orijen ind la usanza de regordar ai jenerai roman, quand qe i era portads in trionf, qe anca lor i era mortai.

L'era popolar ind la pitura cristiana, e l'è deventad ol mot dei frads trapists.

## Riferiments
*
Flying Tiger Copenhagen

**Flying Tiger Copenhagen**, finna al 2016 domà **Tiger**, a l'è 'na cadena danesa de oggettistega economega fondada in del 1995 e incoeu la gh'ha 578 bottegh in gir per el mond, soratutt in Danimarca, Regn Unii, Spagna, Italia, Svezia e Giappon.

El vend di oggett per la cà, cancelleria, accessori e per la cura de la personna. In tra i sò caratteristegh el gh'è el vend mìnga online e l'avegh di prezzi intregh, mai cont i decimai.

## Ligamm de foeura
* Sitt offizial
Rottol

*Rottol (it. *Rottole*), quartier de Milan arent a Carsenzagh.
*Rottol (it. *Rottole*), veggia cassina milanesa.
Rottol (Corp Sant)

I **Rottol** (italian: *Rottole*) hinn ona localitaa de Milan, che la se troeuva in de la periferia nord-est (muncipi 2).

El sò nomm el riva, probabilment, de "rotta", in del sens de la rottura di argen per via de l'aqua.

## Storia
El borgh di Rottol a l'era on paesorin de campagna che l'era denter ai Corp Sant de Porta Renza (in su la strada che la va a Carsenzagh). In di secol indree, a l'era cressuu intorna a la gesetta de San Carla (fada su in del Medioev e trada giò in del 1963).
I Rottol hann taccaa a cress quand che 'l comun de Milan l'ha scernii quell sit per mettegh el deposit de la ruera de Milan. De quell moment, gh'è vegnuu lì on mucc de gent per lavorà, e 'l borgh l'ha cambiaa tutt el sò aspett.
## Referenz
Danny Jacobs

El **Daniel Charles** "**Danny**" **Jacobs, Jr.** (Detroit, Michigan, 7 de luj del 1968) l'è on comegh e ator american, che l'ha tolt part a *[[The Penguins of Madagascar]]*.
Plastega

I **plastege** (o, mei, i **materie plastege**) i è dei materiai organeg cond un grand pes molecolar, çoè formade de molecole cond una cadena longa (macromolecole), qe i va a determinar in manera essenziala i carateristege de l'istess material.

I pœl vesser formade de polimer pur o mes'ciads cond dei aditiv o carege varie. I polimer plu comun i è produxids cond dei derivads del petroli, ma i g'è anca dei plastege desvilupade de oltre fonts.

La IUPAC la definiss i plastege comè *materiai polimereg qe i pœl contegnir dei oltre sostanze per meiorar i proprietaa o sbassar i costs*, e la invida a drovar ol termen *polimer* inscambe de qell plussee jenereg de *plastege*.

## Riferiments


## Ligam de foeura
*
Informatega teorica

L**'informatega teorica** a l'è la branca de l'informatega pussee teorega e che la studia la computazion in di sò aspett astratt e matemàtegh.

I esempi principai del camp de studi de l'informatega teorica a hinn la teorìa de la computazion, la semantega e la teorìa de la complessità de computazion.

Àlter argoment pertoccaa a hinn la crittografia, la teoria de la computabilità, i algoritm, i struttur de dacc, el calcol distribuii, la teoria de l'informazion, i automa, l'apprendiment automategh e i formi speciai de informatega 'me quèlla quantistega e la bioinformatega.

## Vos corelaa
*Teoria de l'informazion
*Matematega discreta
Valter Longo

El **Valter Longo** (Genova, 9 de ottober 1967) a l'è 'n biolegh italo-american, cognossuu per i sò studi in su la capacità de la nutrizion di cellul e del sò roeul in la longevità umana.

I studi del Longo han mostraa che 'l digiun el gh'ha 'na sorta de capacità de rigenerà i cellul e de mantegnì in salut l'omm, l'ha ideaa dònca 'na dieta, de eseguì periodicament, che la dura cinch dì e che la simula per el corp el digiunà sènza però effettivament fàll.
Polifenol

Se ge dix **polifenoi** a una class granda de metabolita segondare, caraterizads de la presenza de almanc un anell benzeneg, cond almanc un sostituent ossidrileg (OH) fenoleg, qe i pœl vesser liber, metilads (metossil), ligads a zuqer (glicosids) o a acids (ester). Qei qe ge n'è de plu ind el mond vejetal i è i flavonoids, ma g'è anca costituents de la class dei tanin, antocianine, proantocianidine, acids fenoleg e tants olter composts. Intra i tants composts de orijen vejetala i è forsi qei qe i g'ha l'interess plu grand per la salud umana, perqè i è intra i plu ativ.

## Ativitaa biolojege dei polifenoi
Intra le ativitaa principai dei polifenoi, le plu importante i è l'ativitaa antiossidanta e qella antinfiamatoria: i composts de qella class qé i è bon de blocar cond tants mecanism diferents le prume fas de la infiamazion, e de protejer del stress ossidativ e dei radegai liber; pò, i polifenoi i pœl hvir-g ativitaa de prevenzion de vergœne tipolojie de tumor, ativitaa antivirala, anti aterojenega e oltre anc'mò, segond la class qe se varda.

## Riferiments
Virus

## Biolojia
*Virus (biolojia): entitaa biolojega elementara, cond carateristege qe i la rend un parassita obligatore

## Informatega
*Virus (informatega): codex informateg eseguibol, bon de auto-replegar-s
Virus (biolojia)

Un **virus** l'è un ajent patojen qe al se replega doma denter de le cellule vivente dei organism vivents. I virus i pœl infectar tœte le tipolojie de forme de vita: anemai, piante, fonj e microrganism, intra i quai anca bater e arqea.
Transazion (database)

Ona **transazion** a l'è 'n unità de lavorà fada de 'n DBMS che la agiss in su 'n database e trattada in manera autonoma di alter azion e transazion. Pussee de precis, ona transazion la gh'ha de vess atomega, consistenta, isolada e durabil.
Database

On **database** (anca *bas de dacc* o *banca dacc*) a l'è on insemma organizzaa de dacc salvaa in manera accessibil cont l'informatega e in manera che sien doperabij per di operazion de elaborazion.

Per gestì di database a hinn doperaa i DBMS, che permetten ai utent de interfacciàss al dabatase e de doperànn i sò informazion. A segonda dde comè hinn strutturaa se parla de modell de database: Di agn '80 a hinn spantegaa pussee i database relazionai, organizzaa per tabell, righi e camp; di agn 2000 a hinn doperaa, soratutt in di camp particolar, i inscì ciamaa NoSQL, che doperen di alter modej 'me i database orientaa ai document.
Terra Santa

Cond el nom **Terra Santa** (in ebree: ארץ הקודש; in arab: الأرض المقدسة) l'è indicada la rejon del Orient Aprœv intra ol fium Jordan e 'l Mar Mediteranee. Incœ l'è spartida intra Israel e la Palestina.

Ol nom l'è stait dait dei cristan, ma l'è sacra per tute i relijon abramiqe:
* per i ebree l'è la Terra Promessa del Signor a'l Mosè;
* per i cristian l'è la terra de la predegazion de Jesuu;
* per i musulman l'è ol lœg de la Sensa de Maomet a'l ciel.

## Riferiments
*  

## Olter projets
Amed

L**'amed** o **amid** l'è un carboidrad polimereg fait su de tante unitaa de glucosa ligade insema de ligam glicosideg. Qell polisacared qé i la fan su le plu tante piante verde comè salvataj de enerjia. Intra i carboidrads l'è qell qe ge n'è de plu ind la dieta umana, e al g'è denter a tants aliments comè pom de terra, orz, forment e ris.
L'amed pur l'è una polver bianca e al g'ha gnanc' odor e gnanc' savor; l'è miga solubol gnanc' ind l'aiva freida e gnanc' ind l'alcol. L'amed l'è fait su de do tipolojie de molecole: l'amilosa e l'amilopectina. La pruma l'è liniara e a forma de elica, e la segonda l'è ramifegada. Segond la pianta, de solet l'amed al g'ha denter intra el 20 e el 25% de amilosa, e intra el 75 e el 80% de amilopectina in pes. El glicojen l'è la forma de salvataj de glucosa dei anemai, e al se insomea a l'amed, anca se l'è plu ramifegad.
Conservatorism fiscal

El **conservatorism fiscal** a l'è 'n termen doperaa per la polítega fiscala che la voeur evità di spes in disavanz del bilancc publegh e, despess, rivà al paregg de bilancc.

L'è despess sociaa a di corrent ligaa al liberism.
Superpermutazion

In matematega combinatoria ona **superpermutazion** de  *n* simboi a l'è ona stringa che la gh'ha dent tucc i varij permutazion de n 'me sottastringh.

L'è dimostraa che per *1 ≤ n ≤ 5* la superpermutazion pussee bassa a l'è longa *1! + 2! + … + n!*. I primm cinch superpermutazion a hinn longh 1, 3, 9, 33, e 153 e formen i stringh *1*, *121*, *123121321*, *123412314231243121342132413214321* e 
```
123451234152341253412354123145231425314235142315423124531243
512431524312543121345213425134215342135421324513241532413524
132541321453214352143251432154321
```
.

Per di *n* ≥ 7 la longhezza pussee bassa dimostrada a l'è longa *n! + (n-1)! + (n-2)! + (n-3)! + n - 3*.

## Vos corelaa
*Superpattern
Unità immaginaria

L**unità immaginaria** (i) a l'è la soluzion de l'equazion de segond grad x^2+1=0, ossia el numer cont quadratt -1.

Degià che nissun numer real el gh'ha quèsta caratteristega qui, i la se pò doperà per estend el camp di reai a quell di numer compless.

In elettronega, indova la i a l'è doperada per l'intensità de correnta, l'è indicada cont la j.

I sò potenz a hinn ciclich de quatter, cont n:
:i^{4n} = 1 
:i^{4n{+1}} = i 
:i^{4n{+2}} = -1 
:i^{4n{+3}} = -i 

## Vos corelaa
*Radis de l'unità
*Identità de Euler
*Numer imaginari
Salvatore Cinquegrana

El **Salvatore Cinquegrana** (Napoli, 4 de settember 1996) a l'è 'n youtuber  italian, cognosuu cont el nickname de **Surry**, breviazion de **SurrealPower**.

## Biografia
Nassuu a Napoli, la soa familia la fa San Michee a Padova quand che 'l gh'ha ses mes. In del 2009 el derva el sò primm canal, che 'l cambia in del genar 2012 cont el nomm **TheSurrealPower**. A november el gh'ha de cambià el canal, che 'l deventa domà **SurrealPower**. In del 2014 el fa su, insemma al St3pny e al *Vegas*, el *Trio*, che in del 2015 el ciappa dent el  Anima, e 'l trio el cambia nomm in *Mates*. In quell ann publeghen el sò liber, *Ver Amis*.

In tra el 2016 e 'l 2018 l'ha tolt part a Social Face, trasmission de Sky dedicada ai volt de Internet.

## Riferiment
*La Vera Storia di SurrealPower: dai video su Minecraft agli Show in TV
Marudazion

La **marudazion** o **maduranza** l'è un process natural qe al porta a'l stade de cressida otimala i fruits, qe i subiss insé dei modifege interne:
* cambia ol color
* la polpa la deventa plu molla
* i cress i zuqer
* i ciapa i aroma
Stefano Lepri (youtuber)

El **Stefano Lepri** (Fiesole, 11 de giugn 1994) a l'è 'n youtuber italian, cognosuu cont el nickname de **St3pNy**.

## Biografia
El se svesina al mond del gaming in del 2009 cont Call of Duty e 'l entra pocch dopo in vun di clan pussee important in Italia, indova che 'l ciappa 'na certa notorietà in sul YouTube. Dal 2013 el giuga anca a di alter gioeugh, soratutt el Minecraft.

In del 2014 el fonda, insemma al SurrealPower e al Vegas, el *Trio*, che in del 2015 el se slarga al Anima e 'l cambia nomm in di *Mates*. In del 2016 publeghen el sò liber *Ver Amis* e in tra el 2016 e 'l 2018 han partecipaa a *Social Face*, serie de Sky dedicada ai stell de Internet.

### Vita privada
A l'è staa fidanzaa cont la Marina Banfi, modella, anca lee attiva in su YouTube, ma pussee in su l'Instagram, che l'ha partecipaa despess in di sò video. L'è staa poeu fidanzaa cont la soa conterranea Sofia Nencini, che l'ha mollaa in l'estad del 2020. In l'estad del 2021 l'ha nonziaa de vesses mituu con la streamer Lucy Lein.

## Riferiment
*La Vera Storia di Stepny: dai video su Youtube agli Show in Televisione
*Sofia Nencini è la nuova fidanzata di Stepny 
*St3pny e Lucy Lein sono fidanzati, ecco l’annuncio ufficiale – tutte le foto!
Assembler

On **assembler** a l'è 'n software che 'l trasforma i istruzion mnemonegh de l'assembly in lenguagg macchina pur. A l'è essenzialment el compilator del lenguagg assembly.

## Vos corelaa
*GNU Assembler
Jair Bolsonaro

**Jair Messias Bolsonaro** (Glicério, 21 marz 1955) l'è 'n politegh e militar brasilian, elegiuu el 28 ottober 2018 'me President del Brasil cont el Partii Social Liberal, contra del Fernando Haddad del Partii di Lavorent e President dal 1 de genar 2019 al 1 de genar 2023. 

El gh'ha di idej de conservatorism societari, de militarism e de liberism, el sò minister de l'economia a l'è el Chicago Boy Paulo Guedes. L'è staa despess sociaa al Donald Trump e al popolism de destra.

Candidaa cont el Partii Social Liberal, l'ha poeu s'ceppaa con lor, e l'ha provaa a fà su la *Lianza per el Brasil*, de lu ciamaa "on partii conservator che 'l gh'ha respett per tucc i religion, el tegn de cunt i valor de la familia, el difend la legittima defesa, el possess e 'l port di armi cont di requisitt e 'l liber scambi con tutt el mond, senza 'na connotazion ideologica" con vari partii vesin, ma l'è rivada a nagot. 

In del 2022 el se recandida, ma a l'è battuu del Lula.

## Riferiment
*La receta económica de Bolsonaro: liberalismo, privatizaciones y recortes
*Biografia del Bolsonaro 

## Alter progett

## Vos corelaa
*Governo Bolsonaro
*Eduardo Bolsonaro
*Flávio Bolsonaro
*Carlos Bolsonaro
Porta AND

La **porta AND** a l'è 'na porta logica che la implementa la congiunzion logica, ossia la sortida a l'è vun domà cont tucc i entraa a 1.

## Tavola de la verità

## Riferiment
*Basic Gates and Functions 

## Vos corelaa
*Porta NAND
Porta NAND

La **porta NAND** a l'è 'na porta logica fàda su de l'union de la porta AND cont la porta NOT. La restituiss donca fals quand che tucc i entraa a hinn ver.

## Tavola de la verità

## Riferiment
*Basic Gates and Functions 

## Vos corelaa
*Serie 7400
*Operator de Sheffer
Porta NOR

La **porta NOR** a l'è 'na porta logica fàda su de 'na porta OR negada. L'è donca vera domà quand che tucc i input a hinn fals.

## Tavola de la verità

## Riferiment
*Basic Gates and Functions 

## Vos corelaa
*Lògica NOR
*Porta XOR
Equazion de segond grad

On**'equazion de segond grad** a l'è on'equazion algebrica de che el grad massim a l'è semper 2 e la se pò portà a la forma:

ax^2 + bx + c = 0\qquad\mbox{ (con } a \ne 0 \mbox{)}

Per el teorema fondamental de l'algebra i soluzion in del camp compless a hinn semper du, in del camp real, inveci, on'equazion la pò 'vègh du, voeuna o nissuna soluzion.

El sò grafich in del pian cartesian a l'è 'na parabola, rivolta vers l'alt se a > 0 e vers el bass se  a .
Vladivostok

**Vladivostok** (Владивосто́к) l'è 'n cümü de la Rüssia. La g'ha 'na popolasiù de 606.589 abitàncc, 'na superfìce de 331,16 km² e 'na densità de 1.831,71 ab./km².

El cümü de Vladivostok el se tróa a 'na altèsa de 8 méter sura 'l leèl del mar.

## Oter progècc
*
* Sit uficiàl  {ru}
Porta XOR

La **porta XOR** a l'è 'na porta logica che la implementa la disgiunzion esclusiva, ossia che l'è vera quand che i entraa a hinn díspari, ossia vuna vera e vuna falsa. L'è equivalenta, in sostanza, a 'n addizion modul 2.

## Tavola de la verità

## Riferiment
*Basic Gates and Functions 

## Vos corelaa
*Disgiunzion esclusiva
*Porta IMPLY
Gesa de San Magn

La **gesa de San Magn** (italian: *Basilica di San Magno*) l'è la pussee granda e importanta de Legnan, in de la provincia de Milan.

Dedicada a san Magn (arcivescov de Milan del 518 al 530), a l'è fada su cont on stil renassimental lombard, in tra el 1504 e 'l 1513. Gh'è chi che cred che 'l sò progett a l'è del Bramant. El campanin, inveci a l'è del Settcent.

La gesa l'ha conservaa fina a incoeu el sò aspett renassimental, anca se poeu gh'è staa di olter intervent: soratutt, a gh'è dent di quader e afresch important, compagn del polittegh pituraa del Bernardin Luin.

A longh gesa prepostural de la piev de Legnan, in del 1950 el Papa Pio XII ghe da la dignità de basilega minor. La gh'ha dent i rest de la veggia gesa de San Salvator.

## Riferiment
* Vegg sit ofizzial

## Alter proget

## Vos corelade
* Nobel Contrada San Magn
* Palazzi Malinverni